የእንስሳት ሀብቱን ለማዘመን የክብር አምባሳደሮች ተሰየሙ።
ባሕር ዳር፡ መስከረም 10/2012 ዓ.ም (አብመድ) በእንስሳት ልማት  ዘርፉ የሚታዩ ችግሮችን በመቅረፍ ውጤታማ ለመሆን ዓላማ ያደረገ የግማሽ ቀን የፓናል ውይይት  በባሕር ዳር ከተማ ተካሂዷል።  በውይይቱም በአማራ ክልል የሚገኙ 22 የወተት፣ የስጋና የእንቁላል እንስሳት መኖ አምራቾች፣ በእንስሳት ዙሪያ የሚሰሩ አጋር አካላትና የመንግሥት የሥራ ኃላፊዎች ተገኝተዋል።በውይይቱም ዘመናዊ የአረባብ መንገድን ያልተከተለ የእንስሳት አያያዝና አመጋጋብ፣ ምርት ሊሰጡ የሚችሉ እንስሳት ዝርያዎች በስፋት አለመኖርና የእንስሳት በሽታዎች መኖር የዘርፉ ፈተዋናዎች እንደሆኑ ተነስቷል።የአማራ ክልል እንስሳት ሀብት ልማት ኤጀንሲ ምክትል ሥራ አስኪያጅ አቶ ፈንቴ ቢሻው ክልሉ በሚፈለገው ልክ ከእንስሳት ሀብቱ  ተጠቃሚ እንዳልሆነ ጠቅሰው ያሉ ችግሮችን ለመቅረፍ ጥረት እየተደረገ መሆኑን አስረድተዋል።